**Բոլո փողկապ** (երբեմն՝ բոլա փողկապ կամ կոշիկի պարանով վզնոց), փողկապի տեսակ, որը բաղկացած է մետաղական ծայրամասով ավարտվող լարից (անգլ.՝  aiguillettes) կամ կաշվե հյուսքով պարանից, որը համալրվում է դեկորատիվ ճարմանդով կամ սահիկով։

Բոլոներ կարելի է պատրաստել` օգտագործելով հարթ մակերևույթով իրեր, ինչպիսիք են կանացի ամրակալները՝ քորոցները, մետաղադրամները, հղկված քարերը, շիշ բացելու սարքերը կամ սառնարանին ամրացվող մագնիսները։ Կաշվե և մետաղական ծայրամասով պարանները, սեղմակներն ու ճարմանդները հասանելի են և լայնորեն տարածվում են զարդերի մատակարարող ֆիրմաներից։

Հանրաճանաչություն
-----------------

Նավաու զարդ բոլո փողկապով
Բոլո փողկապ (գծանկար)
Միացյալ Նահանգներում բոլո փողկապները, լինելով արևմտյան մշակույթի մաս, հիմնականում լայնորեն տարածվել են երկրի արևմտյան շրջաններում։ Բոլո փողկապի բազմազանությունն ու արծաթյա հուշագրումները 20-րդ դարի կեսից սկսած Հոպիի, Նավաուի, Զունիի և Պուեբլոյի արծաթագործության ավանդությունների մասն են կազմել։

1971 թվականին բոլո փողկապը Արիզոնայում պաշտոնապես համարվել է հագուստի պարտադիր մաս։ Նոր Մեքսիկայում 1987 թվականին որոշում է կայացվել՝ բոլոն՝ որպես պետության պաշտոնական փողկապ համարելու մասին։ 1987 թվականի մարտի 13-ին Նոր Մեքսիկայի նահանգապետ Բիլ Ռիչարդսոնը օրենք է ստորագրել, որ բոլո փողկապը պետության պաշտոնական փողկապն է համարվում։ Իսկ 2007 թվականին բոլո փողկապը կոչվեց նաև Տեխասի պաշտոնական փողկապ։

Միացյալ Թագավորությունում բոլո կապերը հայտնի են որպես կոշիկները շրջանակող՝ եզրագծող կապեր։ Դրանք մեծ ժողովրդականություն էին վայելում 1950-ական թվականներին Թեդի Տղաների շրջանում, ովքեր հագնում էին այդ կոշիկները փափուկ դրափից կոստյումների հետ։

Բոլո փողկապերը նորաձև դարձան նաև 1980-ական թվականներին` ռոք երաժշտության վերածնունդի նոր ալիքի հետ։ Բոլո փողկապը վերադարձավ որպես նորաձևության աքսեսուար 1988 թվականի աշնանը, երբ հոլիվուդյան տղամարդ աստղերը հաճախ սկսեցին կրել դրանք։ Տարբեր առիթների համար, Ջինսուեսթ (անգլ.՝  Jeanswest), Մերրի-Գո-Ռաունդ (անգլ.՝  Merry-Go-Round) և նմանատիպ այլ ցանցային խանութներ վաճառեցին բազմաթիվ տարբերակներ։

1980-1990-ական թվականների ընթացքում որոշ էլեգանտ և թանկ բոլո փողկապեր վաճառվեցին Ճապոնիայում, Կորեայում և Չինաստանում։ Ոմանք ունեին ձեռքով պատրաստված նրբագեղ լարեր՝ անսովոր և հետաքրքիր խորհրդանշաններով։ Արտասահմանում վաճառքը մեծ թափով աճեց 1970-ականներից հետո, մինչև 1980-ական թվականները, որից հետո Միացյալ Նահանգներում բոլո փողկապերը սկսեցին դուրս գալ նորաձևությունից։

2013 թվականի Ֆուտբոլի ազգային լիգայի (ՖԱԼ) (անգլ.՝  National Football League -NFL) մրցաշրջանում Սան Դիեգոյի կիսապաշտպան Ֆիլիպ Ռիվերսը գրավել է լրատվամիջոցների ուշադրությունը՝ բոլո կապերի հաճախակի օգտագործման համար։ Նա նշել է, որ դրանք կրել է նաև 2013-2014 թվականների ՖԱԼ-ի վերջնախաղին՝ «Սինցինատիի Բենգալներ»-ին հաղթելուց հետո։

Ծագում
------

Արիզոնայի նահանգի Վիքենբուրգ քաղաքի բնակիչ Վիկտոր Էմանուել Սեդարստաֆը պնդում է, որ հորինել է բոլո փողկապը 1940-ական թվականների վերջին, իսկ ավելի ուշ՝ արտոնագրել է սահիկների դիզայնը։

Սանսեթ (անգլ.՝  Sunset) ամսագրի հոդվածներից մեկում նշվում է.

|  |  |  |
| --- | --- | --- |
|  | Կովբոյ Վիկտոր Սեդարստաֆը մի օր ձիով զբոսնում է Վիքենբուրգում, երբ նրա գլխարկը պատահաբար պատռվում է։ Զգուշանալով, որ կկորցնի իր գլխարկի արծաթափայլ տարբերանշանը, նա այն պտտեցնում է իր պարանոցի շուրջը։ Նրան ուղեկցողը կատակում է. «Քո կրած նոր փողկապը գեղեցիկ տեսք ունի, Վի՛կ»։ Գաղափարը դուր է գալիս, և Սեդարստաֆը շուտով ձևավորում է առաջին բոլա փողկապը (անունը առաջացել է բոլեդրորայից՝ արգենտինական լարիատ բառերից)։ |  |

Նշումներ
--------

1. ↑  Բրիտանական ենթամշակույթ
2. ↑  Վիքենբուրգը քաղաք է, որը գտնվում է ԱՄՆ Արիզոնայի նահանգի Մարիկոպա շրջանում
3. ↑  Միացյալ Նահանգներում ապրելակերպը նկարագրող ամսագիր

Ծանոթագրություններ
------------------

1. ↑  . `{{cite web}}`: Missing or empty `|title=` (օգնություն))
2. ↑  Tanner, Clara Lee *Ray Manley's Portraits & Turquoise of Southwest Indians*. Ray Manley Photography Inc.[Tucson], 1975, Library of Congress Catalog Card Number 75-38328
3. ↑  «Richardson's Secret Weapon: The Bolo Tie». The Sleuth. Արխիվացված է օրիգինալից 2013 թ․ մարտի 28-ին.`{{cite web}}`: CS1 սպաս․ այլ (link)
4. ↑  Texas, The Lone Star State: Bola Tie (Bolo Tie)
5. ↑  . `{{cite web}}`: Missing or empty `|title=` (օգնություն))
6. ↑  Cross, Robert: *Steven Berkoff and the Theatre of Self-Performance*, Manchester University Press, 0-7190-6254-3, p. 36
7. ↑  Ribeiro, Aileen: *Dress and Morality*, Berg Publishers 2003, 1-85973-782-X, p. 164
8. ↑  Hochman, Benjamin (2014 թ․ հունվարի 7). «Philip Rivers' bolo ties catch eye of Broncos fans, Denver haberdasher». *Denver Post*. Վերցված է 2014 թ․ հունվարի 7-ին.
9. ↑  Summers, Dave (2014 թ․ հունվարի 7). «Where Did Philip Rivers Get That Bolo Tie?». NBC San Diego. Վերցված է 2014 թ․ հունվարի 7-ին.
10. ↑  Chase, Chris (2013 թ․ նոյեմբերի 24). «Philip Rivers makes powerful fashion statement in postgame press conference». *For the Win*. USA Today. Վերցված է 2014 թ․ հունվարի 7-ին.
11. ↑  "Cool under the collar: Arizona's bola ties" by Lawrence W. Cheek, *Sunset*, April 2002